**Swyddog Carchar - Carchar EM** Berwyn

Cymru, Berwyn, LL13 9QE

**Cyflog cychwynnol:** **£24,118** (am wythnos 39 awr gan gynnwys 17% lwfans gweithio oriau anghymdeithasol )

**Dinas/Tref : Wrecsam**

**Ardal:** **Cymru**

**Math o swydd wag: Pasio**

**Un yrfa, sawl rôl**

Model rôl, trafodwr, canolwr, addysgwr, dylanwadwr, rhywun sy’n newid bywydau – fel swyddog carchar, does dim dau ddiwrnod yr un fath.

Byddwch yn gweithio gyda phobl o bob math o gefndiroedd i greu amgylchedd diogel yn y carchar. Byddwch yn cefnogi troseddwyr sy’n oedolion i ailsefydlu ac yn amddiffyn y cyhoedd ar yr un pryd.

Byddwch yn chwarae rhan flaenllaw ym mywydau troseddwyr, gan gwrdd yn rheolaidd â baich achosion bach o 5-6 o droseddwyr. Byddwch yn rheoli eu datblygiad, o ddysgu sgiliau newydd i gymryd rhan mewn rhaglenni addysg, fel bod siawns well na fyddant yn aildroseddu ar ôl cael eu rhyddhau.

Byddwch hefyd yn cael cyfle i ddatblygu eich gyrfa, gan arbenigo mewn meysydd gwahanol fel negodi, cefnogi carcharorion sydd mewn perygl a datrys digwyddiadau.

Mae’n gallu bod yn waith anodd, ond yn gyfnewid am hynny byddwch yn cael cyflog, hyfforddiant a budd-daliadau gwych ac yn cael cefnogaeth tîm cryf.

**Darllen mwy am yrfaoedd fel swyddog carchar >>** - <https://prisonandprobationjobs.gov.uk/prison-officer/>

Yn ystod y broses recriwtio, byddwch yn cael eich asesu ar yr ymddygiadau, y cryfderau a’r galluoedd sy’n ofynnol i fod yn swyddog carchar effeithiol. Dyma’r ymddygiadau sy’n cael eu hasesu: Cyfathrebu a Dylanwadu, Rheoli Gwasanaeth o Safon, Gwneud Penderfyniadau Effeithiol a Gofalu. Byddwn yn asesu eich cryfderau naturiol i ganfod beth sy’n eich ysgogi a’ch sbarduno. Bydd eich sgiliau rhifedd, Saesneg ysgrifenedig a Saesneg llafar hefyd yn cael eu hasesu.

**Sut i wneud cais**

Mae'r broses gwneud cais ar-lein yn dechrau gyda manylion pwysig megis eich rhif Yswiriant Gwladol a'ch hawl i weithio yn y DU.

Byddwch wedyn yn cael eich gwahodd i gwblhau cam 1 y profion ar-lein, i weld a oes gennych chi’r crebwyll sylfaenol a’r sgiliau rhif a ddisgwylir gan swyddog carchar.

Os byddwch yn llwyddiannus, byddwn yn eich gwahodd i gam 2 y profion ar-lein, i weld a oes gennych chi’r cryfderau a’r dewisiadau naturiol priodol i fod yn swyddog carchar.

Oherwydd nifer y swyddi gwag sydd ar gael ar hyn o bryd, dim ond am gyfnod byr y bydd yr ymgyrch hon ar agor, a dim ond yr ymgeiswyr sy’n perfformio orau yn y profion ar-lein y byddwn yn eu derbyn ar gyfer ein canolfan asesu ar-lein.

**Y Ganolfan Asesu Ar-lein**

Os byddwch yn pasio’r profion ar-lein, byddwn yn eich gwahodd i ganolfan asesu ar-lein.

Rydym yn profi i weld a oes gennych chi’r galluoedd, yr ymddygiadau a’r cryfderau i fod yn swyddog carchar.

Ar ôl cwblhau’r ganolfan asesu ar-lein yn llwyddiannus, cyn gynted ag y byddwn mewn sefyllfa i gynnig rôl i chi, byddwn wedyn yn eich gwahodd i gymryd prawf meddygol a ffitrwydd. Rydym yn cynnal prawf golwg, prawf clyw a sgrinio iechyd sylfaenol, gan gynnwys archwiliad pwysedd gwaed.

**Cael gwybod mwy am y broses gwneud cais >> -** <https://prisonandprobationjobs.gov.uk/prison-officer/tips-for-applying/>

**Manylion y Swydd**

**Cymhwysedd**

I ddod yn swyddog carchar, bydd angen i chi:

fod yn 18 oed o leiaf,

bod â’r hawl i weithio yn y DU,

bod yn weddol ffit a gallu pasio ein prawf ffitrwydd,

gallu gweld yn dda â’r ddau lygad (gyda a heb lensys cywiro)

Am resymau diogelwch, bydd angen i safon clyw bob darpar ymgeisydd ar gyfer hyfforddiant swyddog carchar fod yn addas (heb ddefnyddio cymhorthion clyw).

I weithio mewn carchar diogelwch uchel (categori A) rhaid i chi fod wedi bod yn byw yn y DU am y 3 blynedd diwethaf.

**Sgiliau hanfodol**

Does dim angen cymwysterau arnoch i ddod yn swyddog carchar.Mae rhinweddau personol yn bwysicach. Mae angen i chi ddangos:

Sgiliau cyfathrebu a dylanwadu da

Ymrwymiad i ansawdd

Y gallu i wneud penderfyniadau effeithiol

Gofal a dealltwriaeth

**Cyflog**

Bydd yr hyfforddiant cychwynnol yn 37 awr yr wythnos. Ar ôl hyfforddi, gallwch ddewis gweithio 37, 39 neu 41 awr yr wythnos. Bydd eich cyflog blynyddol yn adlewyrchu eich oriau wythnosol.

● 37 awr yr wythnos = £22,851 y flwyddyn

● 39 awr yr wythnos = £24,118 y flwyddyn

● 41 awr yr wythnos = £25,385 y flwyddyn

Mae’r holl ffigurau cyflog a nodir yn cynnwys unrhyw lwfansau ychwanegol.

Mae wythnos waith safonol swyddog carchar yn seiliedig ar batrwm shifft 39 awr yr wythnos

Efallai y byddwch hefyd yn cael cyfleoedd i weithio oriau ychwanegol gyda thâl.

**Manteision**

25 diwrnod o wyliau bob blwyddyn (yn codi i 30 diwrnod ar ôl 10 mlynedd o wasanaeth).

Amser ychwanegol o’r gwaith gyda thâl ar gyfer gwyliau cyhoeddus ac 1 diwrnod braint.

Pensiwn y Gwasanaeth Sifil o hyd at 20% o’ch cyflog

Cynllun seiclo i’r gwaith, benthyciadau teithio a buddion eraill

**Hyfforddiant a datblygiad gyrfa**

Lansiwyd yn 2021 – Prentisiaeth Swyddog Cadw yn y Ddalfa Lefel 3. Bydd swyddogion carchar newydd sy’n dechrau yn 2021 yn llawer o’n sefydliadau yn cael eu cofrestru ar gyfer ein prentisiaeth bwrpasol newydd. Mae’r brentisiaeth newydd hon wedi cael ei datblygu i ddisodli Hyfforddiant Lefel Mynediad presennol Swyddogion Carchar (POELT) ac mae’n cynnig profiad dysgu mwy cefnogol ac amrywiol. Os byddwch chi’n llwyddo i gael cynnig swydd swyddog carchar yn 2021, mae’n bosib y byddwch chi’n cael eich cofrestru ar gyfer y brentisiaeth broffesiynol hon. Os nad ydych chi’n cael eich cofrestru ar gyfer y brentisiaeth broffesiynol, byddwch yn cwblhau’r un hyfforddiant â phrentis gyda chymorth pwrpasol ac yn gweithio tuag at gael Diploma Galwedigaethol Proffesiynol mewn Gofal Mewn Amgylchedd Carchar.

Mae manylion llawn y cynllun prentisiaeth a sut y bydd yn gwella eich profiad fel swyddog carchar ar gael yma – <https://prisonandprobationjobs.gov.uk/prison-officer/apprenticeships/>

**Cynnig swydd: swydd wag ‘teilyngdod’**

Swydd wag ‘pasio’ yw hon. Os byddwch yn llwyddiannus ar y cam canolfan asesu, byddwn yn cynnig swydd i chi ar unwaith os oes swydd ar gael.

Os nad oes swyddi gwag, byddwch yn cael eich rhoi ar restr wrth gefn a byddwch yn cael cynnig swydd cyn gynted ag y bydd swydd wag ar gael.

Bydd eich statws pasio llwyddiannus o’r ganolfan asesu yn ddilys am 12 mis os ydych am wneud cais am swyddi gwag mewn carchardai eraill.

**Gweithio i’r Gwasanaeth Sifil**

Mae Cod y Gwasanaeth Sifil yn nodi’r safonau ymddygiad a ddisgwylir gan weision sifil.

Rydym yn recriwtio yn ôl teilyngdod ar sail cystadleuaeth deg ac agored, fel y nodir yn [egwyddorion recriwtio](https://civilservicecommission.independent.gov.uk/recruitment/recruitment-principles/) Comisiwn y Gwasanaeth Sifil. Os ydych chi’n teimlo bod y broses recriwtio wedi torri’r egwyddorion recriwtio, gallwch gyflwyno cwyn ffurfiol yn y drefn ganlynol:

1-    I Shared Service Connected Ltd (0845 241 5358 (o ddydd Llun i ddydd Gwener 8am - 6pm) neu drwy anfon e-bost at Moj-recruitment-vetting-enquiries@gov.sscl.com);

2-    I Wasanaeth Adnoddau'r Weinyddiaeth Gyfiawnder ([resourcing-services@justice.gov.uk](mailto:resourcing-services@justice.gov.uk));

I Gomisiwn y Gwasanaeth Sifil (mae'r manylion ar gael [yma](https://civilservicecommission.independent.gov.uk/recruitment/civilservicerecruitmentcomplaints/))

Mae'r Gwasanaeth Sifil yn croesawu amrywiaeth ac yn hyrwyddo cyfle cyfartal. Rydym yn recriwtio yn ôl teilyngdod ar sail cystadleuaeth deg ac agored, fel y nodir yn egwyddorion recriwtio Comisiwn y Gwasanaeth Sifil.

Rydym yn annog ceisiadau gan bobl o bob cefndir ac yn anelu at gael gweithlu sy’n cynrychioli’r gymdeithas ehangach rydym yn ei gwasanaethu. Rydym yn ymfalchïo yn y ffaith ein bod yn gyflogwr o ddewis. Rydym yn hyrwyddo amrywiaeth, cynhwysiant a lles ac yn ceisio creu gweithle lle mae pawb yn teimlo eu bod yn cael eu gwerthfawrogi ac yn teimlo eu bod yn perthyn. I gael rhagor o wybodaeth am sut rydym yn gwneud hyn, ewch i: <https://www.gov.uk/government/organisations/ministry-of-justice/about/equality-and-diversity>

**Cymorth anabledd**

Fel cyflogwr Hyderus o ran Anabledd, mae’r Weinyddiaeth Gyfiawnder wedi ymrwymo i roi cyfle i bawb ddangos eu sgiliau, eu talent a’u galluoedd, drwy wneud addasiadau i bob elfen o’r broses recriwtio ac yn y gweithle. Byddwch yn gallu gwneud cais am addasiadau rhesymol i’r broses recriwtio yn y ffurflen gais. Gallwn gynnig addasiadau rhesymol i helpu gyda’r profion ar-lein a’r ganolfan asesu ar-lein.

Os oes angen cymorth arnoch, ffoniwch 0345 241 5358 (o ddydd Llun i ddydd Gwener 8am-6pm) neu anfonwch e-bost i MoJ-recruitment-vetting-enquiries@gov.sscl.com.